Afrikaans | The Shoe Ministries
DVD – Die Gewete (Afrikaans)
DVD 6 – Die Gewete
Single disc: R100.00 (excl postage)
Ron van Zyl het 'n groep kinders verduidelik hoe die gewete van 'n mens lyk op die wit bord deur prentjies te teken. Op 'n eenvoudige manier verduidelik hy dat die mens se gedagtes die Hart is en dat God 'n rein Hart of 'n skoon gewete kan seen.
Dis 'n eenvoudige DVD wat enige iemand kan verstaan.
Durasie: 1 uur
Author Michell BothaPosted on June 9, 2020 June 9, 2020 Categories Afrikaans, ResourcesLeave a comment on DVD – Die Gewete (Afrikaans)
DVD – Die Kort Swaard (Afrikaans)
DVD 4 – Die Kort Swaard
Dubbel Disc: R200.00 (excl postage)
Tydens hierdie drie uur lange seminaar het Ron van Zyl deur middel van amper 'n 100 eenvoudige prentjies die geestelike Skepping van die Mens en die verduideliking van talle Ou en Nuwe Testament stories verduidelik. Dit is 'n baie leersame en interessante DVD. Dit is eenvoudig en enige iemand kan dit verstaan.
bestel die dvd
Author Michell BothaPosted on June 9, 2020 June 9, 2020 Categories Afrikaans, ResourcesLeave a comment on DVD – Die Kort Swaard (Afrikaans)
Boek 9 – Die Verruiming van die Hart
Alhoewel sommige van u reeds die vorige agt boeke in hierdie reeks van Die Lyn, wat blyk die gewete te wees, gelees het, verg dit steeds geweldig baie meditasie van die nuut-gevonde kennis, om die paradigmatiese verandering wat ons benodig om 'n suksesvolle lewe in Christus te kan lewe, te weeg te bring.
Die doel van hierdie boek is dan ook om te help om so 'n paradigmatiese verandering te weeg te bring, 'n totale verandering van die 'ou' denke na die nuwe om 'n Christus-gedagtewêreld te kan besit.
Hierdie boek sal die leser, indien hy bereid is om deur die Gees gelei te word, deur die nodige veranderinge neem en in diegene wat bereid is om dit te doen, sal daar groot verruiming van gees plaasvind wat aan die einde van hierdie boek die geloof wat ons so dringend benodig om God tevrede te stel, sal bring.
Heb 11:6: "En sonder geloof is dit onmoontlik om God te behaag; want hy wat tot God gaan, moet glo dat Hy is en 'n beloner is van die wat Hom soek."
Om geloof te verstaan is 'n moeilike en een van die grootste struikelblokke, maar ten spyte daarvan, is daar 'n katalisator wat tot die geloof gevoeg moet word, en dit is die liefde.
1Kor 13:2: "En al sou ek die gawe van profesie hê en al die geheimenisse weet en al die kennis, en al sou ek al die geloof hê, sodat ek berge kon versit, en ek het nie die liefde nie, dan sou ek niks wees nie."
1 Kor 13:13: "En nou bly geloof, hoop, liefde—hierdie drie; maar die grootste hiervan is die liefde."
Om in staat te wees om in die geloof te lewe, moet die hart geheilig word. Dit is die eerste struikelblok. Hierdie heiligmakingsproses vind plaas deur beproewing en tribulasie wat ons ter wille van die gewete, met geduld moet oorkom, sodat God met ons tevrede sal wees (1 Pet 2:18). Na dit, sal geloof begin groei wanneer ons die Woord lees. In die plek waar duisternis in die verlede die troon van die gedagtewêreld beset het, kom meer lig en ons vertroue in God groei meer en meer.
Hierdie boek is vir die toegewyde Bybelstudent wat die Woord samehangend wil bestudeer, sodat vertroue die aarde kan kom bewandel soos Jesus dit gedoen het.
Die woord 'paradigma' kom van die Griekse para+deiknunai. Dit was oorspronklik 'n wetenskaplike term, maar word vandag in die algemeen gebruik as 'n sinoniem vir woorde soos 'model', 'teorie', 'persepsie', 'veronderstelling', of 'verwysingsraamwerk'. In die meer algemene sin is dit die wyse van hoe ons die wêreld 'sien'. Nie in die visuele sin van sig nie, maar eerder hoe ons die wêreld ervaar en vertolk.
Omdat ons geskape is as die 'ou'-kreasie en omdat ons moet groei tot die 'nuwe'-kreasie, is dit essensieel dat ons verwysingsraamwerk van die verlede lewe in Christus, hernu moet word.
Met uitsondering van die Tien Gebooie wat in ons harte geёts is by ons aardse geboorte, het ons eintlik geen ander verwysingsraamwerk nie. Alles wat ons vandag is, is as gevolg van die wyse waarop ons geleer is. Sommige van hierdie lesse gaan voort sonder die hulp van buite. Toe jy jou hand die eerste keer gebrand het, is daardie kennis outomaties gestoor in jou bank van kennis van die dinge wat jy nie moet doen nie. Dit is vir selfbehoud. Om egter voorbereid te wees vir die beproewinge van die lewe, is 'n ander storie. Die opdragte en lesse wat ons van ons leerders ontvang, vorm die raamwerk van ons verwysings. Dit mag dalk korrek of nie korrek wees nie, want dit mag dalk verkeerd aan ons oorgedra gewees het ten spyte van hoe opreg dit bedoel was.
Die fundamentele reёls vir sukses behels dinge soos integriteit, nederigheid, eerlikheid, soberheid, moed, opregtheid, geduld, ywer, eenvoud en beskeidenheid. In ons heden daagse materialistiese samelewing word hierdie dinge verwerp, in ruil vir die barre woestynland van die eie-ek. Selfverloëning bestaan nie in hul woordeskat nie, tensy dit kan dien om die self op te hef.
Om as 'n Christen deur die lewe te stap, behoort dit te wees soos 1 Petrus dit (in my eie woorde) beskryf. Wanneer jy 'n slaaf is en onregverdig behandel word, maar jy verdra hierdie ongeregtigheid met geduld vir die gewete se onthalwe, sal God met jou tevrede wees.
J F B: "Geduld – 'Lydsaamheid'. Die woord van My lydsaamheid is my Evangelie wat getuig van die geduldige lydsaamheid in afwagting op My koms (Openb 1:9). My lydsaamheid is die lydsaamheid wat ek verwag en wat ek uitoefen. Christus self ly nou, geduldig wagtend, tot dat die aanmatiger uitgewerp word en al 'Sy vyande Sy voetstoel gemaak sal word'. En so ook Sy kerk, in geduldige, lydsame afwagting om te deel in die vreugde van die koms van Sy Koninkryk. Dientengevolge, sien ons dan in Openbaring 3:11 die volgende, 'Kyk, Ek kom gou'."
Wanneer ons die Woord lees en deur die Heilige gees gelei word om dit te verstaan, sal al hierdie vooraf gevormde paradigmas verander, mits ons bereid is om geduldig te wees. Hierdie keer vorm dit egter 'n stewige fondasie vanwaar ons voort kan beweeg in al die areas van ons lewens met 'n groot God-gegewe outoriteit. Die krag van die getransformeerde gedagtes is in Sy beheer met dien verstande dat ons sal leer om die eie wil af te sterf en Sy wil te aanvaar. Ons het ten doel om Sy Koninkryk, Sy krag en Sy heerlikheid te word.
Rom 12:2: "En word nie aan hierdie wêreld gelykvormig nie, maar word verander deur die vernuwing van julle gemoed, sodat julle kan beproef wat die goeie en welgevallige en volmaakte wil van God is."
Hierdie hernuwing van die gedagtes is 'n voortdurende proses wanneer ons bereid is om toe te laat dat daar met ons gedagtes gewerk word. In die geval van 'n Christen is dit 'n strewe om Christen-gedagtes te hê. Al hierdie inligting is herhaaldelik in die vorige boeke bespreek. Die doel van hierdie boek is om die nuut-gevonde kennis vas te messel in die kennis van die rots van die eeue deur middel van 'n paradigmatiese omwenteling van denke om die ou wyse van denke wat spruit uit die ou kreasie finaal te vernietig.
Ps 51:10: "Skep vir my 'n rein hart, o God, en gee opnuut in die binneste van my 'n vaste gees." (Vaste gees – letterlik konstant, ferm, wat nie sal toegee aan versoekings nie).
Ps 66:18: "As ek ongeregtigheid bedoel het in my hart, sou die Here nie gehoor het nie."
Ps 69:32: "As die ootmoediges dit sien, sal hulle bly wees; julle wat na God soek, laat julle hart lewe!"
Ps 112:7: "Mem. Hy vrees nie vir slegte tyding nie; Noen. sy hart is gerus, vol vertroue op die HERE."
Kan ons met eerlikheid sê dat ons die stadium bereik het waar ons nie meer bang is vir bose tydings nie?
Ps 119:10: "Ek soek U met my hele hart; laat my nie afdwaal van u gebooie nie."
Die Tien Gebooie is in Exodus 20 geskryf. Ons ontvang die kennis van die gebooie, geskryf in ons harte baie op dieselfde wyse as waarop Moses die oorspronklike wette op klip geskryf, ontvang het. Deur onderdanig en gehoorsaam aan hierdie oorspronklike wette te wees, het die hart sterk en ondeurdringbaar, soos 'n fort op 'n rots gemaak. Moses word beskryf as 'n opgevoede, nederige mens, wat die gebooie gebreek het toe hy sien hoe sy mense 'n afgod aanbid. Deur hierdie daad sien ons dat Moses selfbeheersing verloor het en die afgod van die eie-ek op sy eie troon geplaas het. Hy het dit persoonlik opgeneem. Toe hy teruggaan na God om 'n ander stel wette te kry, moes hy egter hoor dat, omdat hy die eerste stel wette in 'n woedebui gebreek het, hy die tweede stel self met die hand moes kerf. Natuurlik 'n tydrowende proses. Op dieselfde wyse moet dié wette weer in ons harte ingekerf word wanneer ons na die Koninkryk van God soek. Ons ken die wette maar verbreek dit van tyd tot tyd en dan moet ons die Tien Gebooie en die feit dat dit Heilig is en deur 'n Heilige God aan ons geskenk is, van vooraf herontdek. Ons ken die wette, maar hierdie boek sal ons neem na die identifisering van die wyses waarop ons hierdie geestelike Tien Gebooie verbreek.
Author Michell BothaPosted on May 8, 2020 May 8, 2020 Categories Afrikaans, Resources, Spiritual LearningLeave a comment on Boek 9 – Die Verruiming van die Hart
Author Michell BothaPosted on May 8, 2020 May 8, 2020 Categories Afrikaans, Resources, Spiritual LearningLeave a comment on Boek 8 – Die Gewete
Author Michell BothaPosted on May 7, 2020 May 7, 2020 Categories Afrikaans, Resources, Spiritual LearningLeave a comment on Boek 7 – Die Twaalfde Kamer
Author Michell BothaPosted on May 7, 2020 May 7, 2020 Categories Afrikaans, Resources, Spiritual LearningLeave a comment on Boek 6 – Die Geestelike See
Author Michell BothaPosted on May 7, 2020 May 7, 2020 Categories Afrikaans, Resources, Spiritual LearningLeave a comment on Boek 5 – 'n Kamer met 'n Uitsig
Boek 4 – Die Geheimenis van die Eeue
Die Geheimenis van die Eeue is natuurlik die geestelike wêreld. Christenkerke kan steeds nie die vraag beantwoord: "Hoe is dit moontlik dat ek in die oggend so heilig is en in die middag die duiwel vanself is nie?" Ons staan op met die beste voornemes, maar verloor op die een of ander manier beheer gedurende die dag. Ons word siek. Ek het persoonlik mense geken wat gely het aan epilepsie, bitterheid, depressie en wat gesterf het van kanker. Ons glo in God, maar het bitter min antwoorde vir die wêreld wat 'n bespotting van ons maak.
Wat is dit dan wat ons verskillend van al die ander gelowe maak?
En waar is die hemel in alle geval?
Hierdie en sommige ander vrae sal deur hierdie boek beantwoord word.
Ek is persoonlik geleer dat die hemel op 'n ander planeet is en dat ek daarheen sal gaan as ek goed is. Jy moet net vasbyt my broer en suster, een van die dae is ons in glorieland! Die enigste rede hoekom ek as Christen volhard, is omdat my moeder vir my op vyfjarige ouderdom, Bybelverhale voorgelees het. Sy het vir my gesê dat, as ek wil, kan ek op my knieë gaan en my lewe vir Jesus gee. Vir my, as kind, het dit geklink asof Jesus die grootste held van alle tye is en ek het gewillig my lewe vir Hom gegee. Onmiddellik het ek hierdie Hoë Plek gesien. Dit was van goud en vol van liefde. Jesus was daar en dit was 'n plek waar daar geen bekommernis was nie. Dit was 'n plek waar jy enigiets kan kry wat jy begeer. As 'n kind, kon ek nie ophou praat van hierdie wonderlike plek nie, want ek was onder die indruk dat almal van hierdie plek geweet het.
My moeder het my egter op 'n dag vasgetrap en uitgevra omtrent dié plek waarvan ek so baie praat. Ek het aan haar verduidelik dat dit in my gedagtes is. Sy was baie ontsteld en het gesê dat ek dit nie weer mag doen nie, want dit is meditasie en meditasie is Oosters en sonde, direk van die duiwel af.
Ek het aan haar gevra hoekom sy kerk toe gaan? Sy het geantwoord: "Hulle het vir my gesê dat ek nie hemel toe kan gaan as hulle my nie begrawe nie." Toe ek die eerste keer kerk toe gaan, lyk die priester vir my eerder na Batman en nie naastenby soos Jesus nie. Ek was die hele tyd ongemaklik in die kerk. By nabetragting het ek gedink ek moes miskien 'n ander kerk probeer het, want sommige priesters en hul gades is soos engele op die aarde. My vader het die kerk gehaat en het hulle bedrieërs genoem. Hy het sy eie soort van geloof gehad en het dit ' wees goed en doen goed' genoem. Hy het my aangemoedig om eerder die hoenderhokke op Sondae skoon te maak en daarom het ek nooit kerk toe gegaan nie. Ek het egter steeds geloofskonsepte en tradisies op skool geleer.
Ek het regdeur my hele lewe soekend gebly na iemand wat my meer van dié plek, wat ek as kind gesien het, kon vertel. Ek het almal gemeet teenoor dit wat ek in die hoë plek gesien het. Ek het daarna by die Vloot aangesluit en baie mense van regoor die wêreld ontmoet. Daar was egter niemand wat dié plek geken het nie. Daar was somtyds van die ouer garde wat verstaan het wat ek bedoel, maar hulle het ook nie geweet hoe om daar te kom, of hoe dit werk nie. Na ses jaar het ek die Vloot verlaat en stoksiel alleen in die bos gaan bly, waar ek totaal van God afhanklik was. Indien ek in die proses sou sterf, sou dit ook aanvaarbaar wees, want ek het ten minste 'n punt probeer bewys. My filosofie was: "Laat God, God wees en gee God 'n kans."
Dit was 'n beter lewe as die dag tot dag voortploeter volgens mensgemaakte reëls en wette en vooropgestelde idees, van wie God is en hoe om 'n lewe te maak. Die groot probleem was, ek was siek en sat van die sosiale strukture wat so min geweet het hoe om te oorleef en gelukkig te wees, sonder om afhanklik van 'n bank te wees. Ek het 'n nege tot vyf werk gehaat, want dit is so onvervullend. Wil God regtig hê ons moet soos marionette aan iemand anders se toutjies dans?
Ek het gedroom dat 'n mens selfonderhoudend kan wees. Alles self kan doen en totaal van God, as bron, afhanklik kan wees. Ek wou self die argitek, bouer, loodgieter, elektrisiën en skrynwerker van my eie huis wees. Ter selfdertyd sou ek vir my gesin sorg deur die werk van my hande en in die proses uitvind wie God is. Ek het gedroom dat my kinders sou kon terugkyk op ons lewe en sê: "Dit is die ware Jakob." Ek wou lewe sonder pretensies en God 'n kans gee om God te wees. Ek het geglo dat indien ek dit sou regkry, dit die baie mense wat ons ontmoet, wat nie die antwoorde van die lewe met sy baie fasette ken nie, sou kon help.
Later in my lewe het ek kennis gemaak met die Pinkster Protestante en die Charismatiese bewegings. Hulle het my geleer van die duiwel. Hoe hulle hom beveg en uitdrywe, maar hy keer elke keer terug. Ek wou weet, as daar 'n duiwel is, waar is hy? Ek is geleer dat hy enige plek kan wees. In 'n deurhandvatsel, of dat hy die oorsaak is dat die motor gebreek het. Ek is geleer dat alles wat sleg is, is die duiwel se make, maar is dit?
So het ek nag vir nag en dag vir dag, die duiwel beveg. Maar dit het ook nie gehelp om my gesin te versorg en ander mense te help nie. Een nag, het ek die duiwel uitgedaag om my te vermoor, as hy soveel krag het. Dit kon hy ook nie regkry nie. Dit het ten minste bewys dat hy nie oor soveel krag beskik nie. Beslis nie genoeg om my te kon dood nie. Al wat vir my oorgebly het, was om uit te vind, hoekom so baie slegte dinge met my gebeur as die duiwel geen krag het nie.
Ek het probeer om alle onsinnige leringe te vermy. Ek het probeer om my eie lewe te leef, sonder gelowe en tradisies met vooropgestelde idees van wat God sê. Ek het gesê: "Indien God, God is en Hy werklik is, laat Hy met my praat en my Sy reëls leer."
Dit is wat my laat besluit het dat, indien ek my lewe gaan wy, om uit te vind wat die geheime van die lewe is, en indien ek van God persoonlik wil hoor, ek God persoonlik sal moet leer ken. Ek was gewillig om hard te werk en het dit baie geniet om my eie huis te bou en toe te sien hoe God al die boumateriaal verskaf. Toe ek begin beeldhou, is ek gelei deur 'n innerlike wete. Dit het gesê: "As jy gaan beeldhou, moet jy die anatomie van die mens gaan bestudeer." Ek het dit gedoen soos vir my gesê is. Dit was vreemd dat die regte boeke altyd op die regte tyd daar was.
Ek het begin agterkom dat wanneer ek 'n nuwe projek wou begin, Hy altyd voorsien het. Toe ek begin skilder het, moes ek leer om verf op die doek te plaas en dit voor my bed te laat voordat ek gaan slaap het. Wanneer ek in die oggend wakker word, het ek figure en karakters in die kleure gesien. Dit is die goed wat ek geskilder het. Die enigste probleem was, ek het dinge geskilder wat ek nie verstaan het nie. Ek het dinge gedoen waarvan ek, op daardie stadium, geen skriftuurlike kennis gehad het nie. Ek het eers jare later agtergekom dat ek besig was om die Tuin te skilder.
Toe ek begin eensaam word, het ek God gevra om vir my 'n lewensmaat te gee. Tot op daardie stadium het ek nooit 'n gelukkige huwelik gesien nie en tweedens het ek geweet dat geen persoon, self daardie keuse kon maak nie. Waar sou ek in alle geval ooit 'n persoon kry wat so mal is om met my te trou? Ek het myself op daardie stadium as 'n totale, sosiaal wanaangepaste beskou, terwyl ek myself oortuig het, dat ek maar net onkonvensioneel was. Maar hierdie verhaal het ek reeds in my boek Die Lyn vertel.
Ons kon aanvoel dat ons gelei word en so het ek en Yvonne van krag tot krag gegaan. Desnieteenstaande, het ek fisies harder en harder begin werk deur beelde uit harde hout te sny, nuwe huise en besighede te bou, vir my gesin te sorg, na die bekommernisse van verbygangers te luister, soveel so, dat ek weens uitputting, nie langer vir God kon hoor nie. Toe ek uiteindelik klaar maak met wat ek gedink het, ek vir Jesus moes doen, was ek uiters moeg en sterwend. Ek het my vrou, Yvonne gevra om met my saam te stem dat ek Jesus sou vra om my liewer te neem na die huis van my Vader in die hemel. Ek het in daardie afgelope dertig jaar, meer vermag as wat tien mense in 'n leeftyd sou regkry. Die Here het op Sy sagte manier my geleer dat ek nou, onmiddellik, deel kan hê in die hemel.
Op hierdie stadium, het ons pas klaargemaak met die bou van ons huis en die besigheid op ons huidige perseel, hier by Die Skoen. Ons het die Grot ook klaargemaak. Die Grot het talle mense gehelp en ek het gedink dat ek nou gedoen het, wat ek veronderstel was om te doen met my lewe. Yvonne en die kinders sou hier kon lewe en aangaan om 'n vriend en helpende hand te wees vir die eensames, die verwardes en die depressiewes. Ek was doodmoeg en kon God nie meer hoor nie. Daarom het ek besluit om my te wend tot iemand wat wel kon.
Ons het al die pad Kaapstad toe gery. 'n Duisend-agt-honderd kilometers, waar 'n bejaarde dame haar hande in haar skoot gevou het en vir die Here gevra het, hoekom Hy nie meer met my praat nie. Na 'n rukkie het sy opgekyk en gesê, die Here sê: "Sê vir hom, Ek wil nie met hom praat nie." Die dame het gesê: "Ek het nog nooit van so iets gehoor nie." So het ons al die pad terug gery huis toe. Oppad terug, het sy gebel en vir my Job 11:16 gegee. Dit sê basies die volgende: 'Wanneer die oggendson kom, sal al die probleme verdwyn.' Ons was baie verward.
Ek het huis toe gery en 'n kamer vir my gaan bou, waar ek alleen kon wees en waar ek op God kon wag. Twee weke later het Hy met mening daardie kamertjie binnegekom en my 'mind', wat ek aan harde werk oorgegee het, kom terugeis. Hy het gesê: "Ek het aan die kruis gesterf, sodat Ek altyd by jou kan wees." Hy het my vir weke in trane gehad. Sedert daardie dag, gee ek die eerste drie tot vier ure, elke dag aan Hom. Dit is hoe ek die kennis kry wat ek in die vorige boeke met u kon deel en so ook in hierdie boek, Die Geheimenis van die Eeue.
Die 'oggendson' waarna verwys word in Job, is een van die name vir die Koninkryk van God. Volgens Strong se woordeboek, is die ander name 'blydskap' en 'weerlig'. Die eerste plek waar hiervan, in die Bybel melding gemaak word, is in Genesis 1:3, toe God gesê het: "Laat daar lig wees."
Hierdie boek sal vir u nuwe insig gee in die volgende:
Wat gedurende die kruisiging in die geestelike wêreld gebeur het en hoekom Jesus moes sterf.
Dit sal u wys hoe diep ons is.
Hoekom gebeur slegte dinge steeds met my, al is Jesus die Here van my lewe?
Waar is die hemel en hoe lyk dit daar?
Kan die kragte van die hemel, nou in my lewe werk?
U sal al die antwoorde tussen die lyne vind en die Gees wat in u woon, sal verduidelik terwyl u biddend lees. Ek belowe u, baie mites sal te ruste gelê word.
Hierdie boek is die resultaat van deur 'n maand by die Here deur te bring. Ek kon duidelik in die gees sien, hoe dit met my gesin en vriende gaan, dog ek het geen openbaringskennis gedurende die tyd ontvang nie. Hierdie boek het myself geweldig baie gehelp, daar ek altyd gewonder het, wat het gedurende die kruisiging, in die geestelike wêreld gebeur? As jy voel die 'Passion'-fliek het dit nie vir jou gedoen nie, hierdie boek sal die prentjie vir jou voltooi.
Hierdie boek is geskryf asof dit die draaiboek van 'n rolprent moes wees. Ek het bloot net die dinge geskryf wat ek in die gees gesien het. Ek het gedink dat dit iets soos 'The Lord of the Rings' sou wees. Die grootste probleem was egter dat niemand die boek kon verstaan nie. Dit is die rede waarom ons die eerste drie boeke moes skryf om hierdie boek te verduidelik. Ook die skildery wat u weldra sal sien, is aan my gegee deur hierdie boek en dit sal ook help om die boek te verduidelik.
Ons het geen probleem met demone buite ons nie, maar wat gebeur as ons na ons innerlike self kyk en sien dat ons hierdie plek alte goed ken?
Dit is die 'mind' van die ongeredde persoon…
Kry die boek en lees ook die visioen wat ek gehad het oor die Kruisiging en sien hoe die prentjie hier bo van die ongeredde mens verander in 'n geredde mens.
Author Michell BothaPosted on May 7, 2020 May 7, 2020 Categories Afrikaans, Resources, Spiritual LearningLeave a comment on Boek 4 – Die Geheimenis van die Eeue
Boek 3 – Die Tuin
Hierdie boek is 'n geen nonsens, geen duimsuiery, op die man af, soliede Bybel-gegrondveste lering, wat net een doel voor oë het. Dit is om u in staat te stel om Jesus Christus, die GROOT TUINIER, self in u eie denkbeeldige tuin te ontvang. Om Hom van nader te leer ken en 'n beter verhouding met Hom op te bou. Hierin gaan ons leer hoe om die tuin binne te gaan en om die dinge wat ons begeer, te kry. Ons gaan in hierdie tuin leer om die antwoorde te vind op al ons lewensvrae. Verder gaan ons in die tuin leer hoe om te bid, om te visualiseer, om geestelike instruksies te ontvang, om bemiddeling van Jesus self te ontvang en om inspirasie te kry.
Al die skilderye wat in hierdie boek gebruik word is die oorspronklike werk van die kunstenaar, Ron van Zyl en is die resultaat van meer as vyftig jaar se soeke, na die tuin wat hy reeds as kind gevisualiseer het. Hierdie kunswerke is nie te koop nie en kan slegs by DIE SKOEN, hul huis, besigtig word, waar u op 'n begeleide toer deur die GROT, wat spesiaal vir hierdie doel gebou is, geneem sal word.
Daar is ook 'n DVD-seminaar oor hierdie onderwerp beskikbaar.
Na bestudering van hierdie boek sal u saam met die outeur kan uitroep en sê dat ons nie net gelowig is nie, maar dat ons in 'n noue verbintenis met die Here ons God lewe!
INLEIDING TOT DIE TUIN
Hersienend tot die vorige twee boeke, weet ons nou dat die koninkryk van lig, bo is. Dit is die verblindende lig, die oggendson, vreugde en blydskap!
Onder, of benede, is die donkerte, die bose, hartseer en onkunde.
Ons het gesien dat Jesus ons red en verhef tot 'n hoër lewe in Christus, wat beteken dat die Kruis die poort is tot 'n hemelse leefwyse. Daar sit ons saam met Christus in hemelse plekke, soos uitgebeeld word in die eerste skildery in DIE LYN. Die enigste wyse, wat enigeen wat hierdie hemelse leefwyse begeer, dit is die lewe in God, is om die hoogte bokant die lyn te bereik. Die enigste manier om dit te kan doen, is om die BERG uit te klim.
Die berg vorm dus die verbinding tussen die hemel en die aarde. Dit is die berg van God. Dit is die berg Sion van Hebreërs 12:22 , waar ons inwoners van die hemel is. Laat U wil geskied op die aarde soos in die hemel (Illustrasie 1).
Wanneer ons nou 'n skets van die menslike skedel oor die lynskildery lê, plaas dit die koninkryk van God, presies daarbinne. (Illustrasies 1 en 3)
Die kruis is nou ons sentrale punt en dit is waar Dawid vir Goliat gedood het, en ons sentrale brein is die hippothalamus. (illustrasie 4). As ons nou op hierdie punt 'n vierkant teken, (illustrasie 4), kom die afmetings presies ooreen met dié van die hemelse stad Jerusalem in Hebreërs 12:22.
Ef 3:17: "…sodat Christus deur die geloof in julle harte kan woon, julle wat in die liefde gewortel en gegrond is."
Ef 3:18: "…en julle in staat kan wees om saam met al die heiliges ten volle te begryp wat die breedte en lengte en diepte en hoogte is."
Ons het 'n Christus-denkwyse nodig en daarom word ons gedagtes en denkwyse só verander tydens die ervaring wat ons beleef as ons, ons berg uitklim.
Om die berg suksesvol uit te kan klim, moet die volgende instruksies sorgvuldig nagekom word:
1 Pet 5:6: "Verneder julle dan onder die kragtige hand van God, sodat Hy julle kan verhoog op die regte tyd."
1 Pet 5:7: "Werp al julle bekommernis op Hom, want Hy sorg vir julle." (Al jou angste, bekommernisse, belange, eens en vir altyd).
Ps 55:22: (55:23) "Werp jou sorg op die HERE, en Hy sal jou onderhou; Hy sal nooit die regverdige laat wankel nie."
U sien, God lewe in diegene wat oor 'n nederige en boetvaardige gees beskik. Hy lewe saam met hulle in hoë en verhewe plekke (Jes 57:15).
Ons moet toelaat dat Christus die kaptein van ons gedagtes word. Ons moet toelaat dat Christus die kaptein van ons gedagtes word. Ons moenie eers so min as vyf minute vooruit probeer dink, sonder om Hom daarin te ken nie.
Sedert ek as kind hierdie verhewe plek gesien het, het ek bly soek. Verkeerdelik het ek gemeen dat ek 'n kortpad vir my gesin en geliefdes kan vind. Ja, my vrou en kinders is geestelik saam met my en hulle is geestelik waar ek is, maar hulle moet die berg nog uitklim. Om te sterf in jouself is baie moeilik en dit neem 'n bergklim-proses om jou geloof in God volkome te maak. Dit is, dat jy glo met jou hele hart en siel en nie dalk 'n Ismael maak nie. Abraham en Sara het God probeer help om Sy belofte na te kom, maar hulle kon, net soos ons, nie op God se tydsberekening wag nie. Die bergklim-proses is moeilik, maar 'n werklikheid en ons moet mekaar liefhê terwyl ons daarmee besig is.
Die sewe Genesis-sketse (uit die Kort Swaard), bewys dat ons op hierdie planeet geplaas is om geestelik te groei. Hoekom is dit dan so moeilik om ons lewes oor te gee aan God se volkome beheer?
Omdat ons donker en diep is!
Ons het ons eie gedagtes (mind), ons eie wil, intellek en emosies (Illustrasie 5). Om te sê, nie langer my wil nie, maar God se wil, is nie maklik nie. Ons het uitgevind dat ons oor baie emosies en gewaar-wordinge beskik en ons intellek wil aanmekaar beheer oor ons gedagtes neem. Hierdie probleem spruit dalk uit ons verlede. Waar kom hierdie emosies en her-inneringe van die verlede vandaan? Dit kom uit ons binneste!
Onthou u nog Genesis? Ons is 'n diep, baie diep, bruisende massa. Ons emosies is voortdurend rusteloos.
Gen 1:2: "En die aarde was woes en leeg, en duisternis was op die wêreldvloed, en die Gees van God het gesweef op die waters."
Gen 1:2: "And the earth was without form, and void; and darkness was upon the face of the deep. And the Spirit of God moved upon the face of the waters."
Ons is in die donkerte gewees! In die Engelse teks sê die Bybel dat God beweeg het op die gesig (face) van die waters. 'Face' meen die gedeelte wat beweeg. Die Gees van God het beweeg, gesweef, oor die gesig van die dieptes. Want ons is gevul met 'n see van emosies wat aanmekaar probeer om beheer oor ons gedagtes te neem.
Kom ons herinner onsself kortliks aan die Genesis-sketse:
Ons dra in ons rond, 'n see van donker emosies wat ons gedagtes probeer oorheers. Dit is waar die klein sonnetjie in illustrasie 7 skyn. Die Genesis-sketse wys ons geestelike groei uit die donkerte (A), deur na die eerste ontdekking van lig (B), dan die begrip van God se Woord (C) . Ons gaan deur geestelike droë plekke (D), om te groei in die kennis van wat binne ons is (E) en dan word ons tuinbewoners (F), wat steeds die keuse het of ons op God, volkome, met hart en siel vertrou, en sodoende 'n ewige sewende dag van rus ervaar (G), en of ons steeds op ons eie intellek en begrip van dinge gaan bly steun.
Die see van emosies, binne ons gaan eventueel eindig as die dooie see. Die onderwerp word verder bespreek in die boek: "'n Kamer met 'n Uitsig".
In die Kort Swaard het ons uitgevind dat Adam met presies dieselfde probleem geworstel het. Solank hy bereid was om van die boom van die Lewe te eet, (skrynwerker, Jesus, Illustrasie 8), sou hy 'n skoon en veilige gewete (mind) hê. Deur gemeenskap met God te hê, word 'n veilige tuin geskep. Die woord 'tuin' beteken 'omhein'.
Adam mag die tuin-gewete behou deur slegs met sy Here God gemeenskap te hê en op Hom te vertrou. Dit kon hy nie doen nie, verloor sodoende sy tuin en staan dit af aan die slang wat later so groot word deur die verbeelding van die mens, dat hy die monster, die draak van die see word. (Illustrasie 9)
Watter see? Die see van emosies wat regeer oor die gedagtes en denke van die mense van Israel. (Illustrasie 10). Aan die linkerkant van illustrasie 10, sien ons die draak is op die see en aan die regterkant word 'n Egiptenaar uitgebeeld.
Geestelik is ons Israel. Ons is slawe van ons emosies net soos die Israeliete slawe van Farao was. Dit is vir ons nodig om die Bloed en die Paaslam te verstaan sodat die see rooi kan word, kan skei, sodat ons in die Beloofde Land kan lewe.
Ons is die nakomelinge van Abraham wat 'n ster-volk bedink het, deur in God te glo en op Hom te vertrou, die sterre getel het (Illustrasie 11), om geloof in sy verbeelding te skep, waar die krag van God gesetel is om te voorsien in al die begeertes van ons harte (minds).
Later het die Wet deur Moses gekom en die gedagtes van die mens is nou gevul met die Wet, in plaas van die slang (Illustrasie 12).
Bestel die boek om meer te lees.
Author Michell BothaPosted on May 7, 2020 May 7, 2020 Categories Afrikaans, Resources, Spiritual LearningLeave a comment on Boek 3 – Die Tuin